text: Пра гэта на сваёй старонцы ў фэйсбуку паведаміў прадзюсар Дзмітрый Безкаравайны.
  Фота: Алег Лінкін, facebook.com/dmitri.bezkorovainyi
  «Помнік на магіле Руслана Уладыкі ў вёсцы Абчак, Мінскі раён. Дзякуй усім, хто ўнёс сваю лепту ў збор. Вечная памяць», — напісаў Безкаравайны.
  На помніку музыка адлюстраваны з гітарай, у футравай шапцы і футболцы.
  Руслан Уладыка — легенда беларускай сцэны. Заснавальнік і аўтар песень групы «Ляпіс Трубяцкі». Затым граў у рок-гурце Trubetskoy. У чэрвені 2019 года гурт Trubetskoy паведаміў, што Уладыку збілі ў Мінску. Ён атрымаў сур'ёзную чэрапна-мазгавую траўму і трапіў у кому. Уладыка памёр у студзені 2020 года, піша Tut.by.